system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Monede euro?
assistant
Euro (simbol EUR sau €) este moneda comună pentru cele mai multe state din Uniunea Europeană. Monedele Euro (și bancnotele euro) au intrat în circulație pe 1 ianuarie 2002, dar anul emiterii lor poate să meargă înapoi până în anul 1999, când moneda a fost lansată oficial. Un euro este divizat în 100 de cenți.

Pentru monede există opt denominații diferite:

Fețele comune 

Toate monedele au pe fața comună valoarea monedei, printr-un desen realizat de designerul belgian Luc Luycx. Desenul monedelor de 1, 2 și 5 cenți ilustrează poziționarea Europei pe glob în raport cu Africa și Asia. Monedele de 10, 20 și 50 cenți, precum și cele de 1 și 2 euro prezintă fie Uniunea Europeană înainte de extinderea sa de la 1 mai 2004, fie, începând cu data de 1 ianuarie 2007, o hartă a Europei. Toate monedele conțin 12 stele în designul lor.

Fețele naționale 
Fiecare țară participantă la Euro are propriul său design pe fața națională a monedei, care variază de la prezentarea efigiei monarhului pe toate monedele (ex. Belgia) până la un desen diferit pentru fiecare monedă (ex. Italia). Totuși, cele 12 stele sunt prezente într-un fel sau altul și pe această față.

Deși nu sunt state membre ale UE, Monaco, San Marino și Vatican au de asemenea monede euro ce conțin o față națională, dar acestea nu sunt destinate circulației, ci mai degrabă colecționarilor de monede. Existența unor monede cu efigia unui lider religios (Vatican) a cauzat unele controverse în anumite țări precum Franța.

Fiecare stat are dreptul să emită anual și câte o serie de monede cu caracter comemorativ. Monedele au valoarea nominală de 2 euro și au putere de circulație.
Se mai poate emite anual și câte o monedă comemorativă suplimentară, dacă este emisă de toate statele, cu ocazia unui eveniment internațional.

În afara monedelor de circulație, au fost emise, pentru scopuri numismatice, monede cu valoarea nominală de 1/4 euro, 5 euro, 8 euro, 10 euro, 12 euro, 20 de euro, 25 de euro, 50 de euro, 100 de euro și 200 de euro, în special din metale nobile.

Vezi și 
 Bancnote euro

Legături externe 
 Banca Centrală Europeană (www.euro.ecb.int)
 Monede Euro (incluzând și desene fanteziste pentru Marea Britanie, Danemarca și Suedia)